Skymnos Khioslainen

Skymnos Khioslainen (, ; toimi n. 185 eaa.) oli antiikin kreikkalainen maantieteilijä, joka oli kotoisin Khioksesta.

Skymnos kirjoitti jonkinlaisen maantieteellisen kuvauksen (). Sitä pidettiin pitkään samana teoksena kuin Periodos Nikomedeelle, josta on säilynyt nykyaikaan osa. Ensimmäisenä sen laittoivat Skymnoksen nimiin Lucas Holstenius ja Isaac Vossius, ja se esiintyy hänen nimissään vielä Jean-François Gailin toimittamassa kokoelmassa Geographi Graeci minores (1828).

Augustus Meineke osoitti kuitenkin vuonna 1846, että Skymnoksen teos oli muiden antiikin aikaisten kirjailijoiden teoksissa esiintyvien lainausten perusteella proosamuotoinen, kun taas Periodos Nikomedeelle on kirjoitettu jambisäkeinä. Näin Periodos Nikomedeelle -teoksen on kirjoittanut todellisuudessa joku muu, nimeltä tuntematon kirjoittaja, jota kutsutaan tutkimuksessa nimellä Pseudo-Skymnos.

Lähteet 

Antiikin kreikkalaiset maantieteilijät